
[bookmark: _Hlk169695335][bookmark: _Hlk128475832]เรื่อง	ขอความอนุเคราะห์แจ้งสถานศึกษาในสังกัดเกี่ยวกับกิจกรรม “POP the Class: ระเบิดไอเดียการสอน
สร้างห้องเรียนสุดสร้างสรรค์” 
เรียน  ผู้ว่าราชการจังหวัด ทุกจังหวัด
สิ่งที่ส่งมาด้วย	สำเนาหนังสือสำนักงานเลขาธิการสภาการศึกษา 
                  ด่วนที่สุด ที่ ศธ 0306/ว 1252 ลงวันที่ 20 มีนาคม 2569                      จำนวน 1 ฉบับ
	ด้วยสำนักงานเลขาธิการสภาการศึกษาได้ดำเนินโครงการต่อยอดรูปแบบการจัดการเรียนรู้ เพื่อเสริมสร้างทักษะที่จำเป็นแห่งอนาคตของคนไทยช่วงวัยเรียน/วัยรุ่น สู่การปฏิบัติ ซึ่งมีการพัฒนาเครื่องมือ สนับสนุนการจัดการเรียนรู้ในรูปแบบบอร์ดเกม “Story POP” และจะมีการจัดกิจกรรม “POP the Class: ระเบิดไอเดียการสอน สร้างห้องเรียนสุดสร้างสรรค์” ระหว่างวันที่ ๓๐ เมษายน - ๑ พฤษภาคม ๒๕๖๙ ณ โรงแรมไมด้า ดอนเมือง แอร์พอร์ต กรุงเทพมหานคร เพื่อเสริมสร้างทักษะครูผู้สอนควบคู่กับการทดลองใช้เครื่องมือสนับสนุนการจัดการเรียนรู้ดังกล่าว ในการเสริมสร้างทักษะที่จำเป็นแห่งอนาคตเป้าหมายของคนไทย ช่วงวัยเรียน/วัยรุ่น ได้แก่ (๑) การคิดเชิงสร้างสรรค์ (Creative Thinking) (๒) ความฉลาดรู้ (Literacy) และ (๓) ความฉลาดรู้
ทางดิจิทัล (Digital Literacy)
กรมส่งเสริมการปกครองท้องถิ่นพิจารณาแล้ว เพื่อเป็นการพัฒนาทักษะครูผู้สอนในสังกัด
ด้านการออกแบบการเรียนรู้เพื่อเสริมสร้างทักษะที่จำเป็นแห่งอนาคตของคนไทยช่วงวัยเรียน/วัยรุ่น 
จึงขอความร่วมมือจังหวัดแจ้งองค์กรปกครองส่วนท้องถิ่นที่จัดการศึกษาระดับปฐมวัย การศึกษาขั้นพื้นฐาน 
และอาชีวศึกษา (ศูนย์พัฒนาเด็กเล็ก โรงเรียน และวิทยาลัย) เพื่อเชิญชวนครูผู้สอนช่วงวัยเรียน (อายุ ๕ - ๑๔ ปี) และช่วงวัยรุ่น (อายุ ๑๕ - ๒๑ ปี) ไม่จำกัดสาขาวิชา ร่วมส่งใบสมัครเข้าร่วมกิจกรรม เปิดรับสมัครตั้งแต่ 
วันนี้ - ๑๐ เมษายน ๒๕๖๙ โดยครูผู้สอนที่ผ่านการคัดเลือกหลังจบกิจกรรมจะได้รับบอร์ดเกม Story POP 
ฉบับกล่องเกม (Game Box) ไปทดลองใช้จริงในห้องเรียน เพื่อติดตามและประเมินผลลัพธ์ การเสริมสร้างทักษะที่จำเป็นแห่งอนาคตของผู้เรียน รายละเอียดปรากฏตามสิ่งที่ส่งมาด้วย
		จึงเรียนมาเพื่อโปรดพิจารณา
                   ขอแสดงความนับถือสิ่งที่ส่งมาด้วย

กองส่งเสริมและพัฒนาการจัดการศึกษาท้องถิ่น สิ่งที่ส่งมาด้วย

กลุ่มงานส่งเสริมการจัดการศึกษาท้องถิ่น 
โทร. 0 2241 9000 ต่อ 5313 
ไปรษณีย์อิเล็กทรอนิกส์ saraban@dla.go.th
ผู้ประสานงาน นางสาวรัตติยา วงศ์กาญจนา โทร. ๐9 6819 4687

